ምክር ቤት ለ2007 በጀት ዓመት የቀረበውን 178 ነጥብ 5 ቢሊዮን ብር ረቂቅ በጀት አጸደቀ
አዲስ አበባ ፤ ሰኔ 30/2006 (ዋኢማ) – የህዝብ ተወካዮች ምክር ቤት ለ2007 በጀት ዓመት የቀረበውን 178 ነጥብ 5 ቢሊዮን ብር ረቂቅ በጀት አጸደቀ፡፡    ምክር ቤቱ ዛሬ ባካሄድው መደበኛ ስብሰባ ላይ የተገኙት ጠቅላይ ሚኒስትር ሃይለማሪያም ደሳለኝ በጀትን አስመልክተው ከምክር ቤቱ አባላት ለተነሱላቸው ጥያቄዎች ማብራያ ሰጥተዋል።    መንግስት ከሐምሌ ወር ጀምሮ በመንግስት ሰራተኞች ደሞዝ ላይ ተግባራዊ የሚያደርገው የደሞዝ ማሻሻያ የዋጋ ግሽበትን እንዳያስከትል በጥናት ላይ እንዲሆን መደረጉንም ጠቅላይ ሚኒስትር ሃይለማሪያም አብራርተዋል፡፡የሚደረገው የደሞዝ ማሻሻያ በጡረተኞች ደሞዝ ላይም ተግባራዊ ይደረጋል ብለዋል፡፡    ከአጠቃላይ የበጀት ዕቅዱ 37 ነጥብ 5 በመቶ ለካፒታል በጀት፣28 ነጥብ 9 በመቶ ለክልል መንግስታት ድጋፍ፣25ነጥብ 2 በመቶ የመደበኛ ወጪ በጀት እንዲሁም 8 ነጥብ 4 በመቶ ለምዕተ ዓመቱ የልማት ግቦች ማጠናከሪያ እንዲሆኑ ተደልድሏል።በበጀት ዓመቱም በአጠቃላይ 157 ነጥብ 4 ቢሊዮን ብር ከሀገር ዉስጥና ከዉጭ ሀገር የልማት አጋሮች በብድርና በእርዳታ ገቢ ለመሰብሰብ ታቅዷል።    